CELEX: 62011CN0267
Language: sk
Date: 2011-05-30 00:00:00
Title: Vec C-267/11 P: Odvolanie podané 30. mája 2011 : Európska komisia proti rozsudku Všeobecného súdu (tretia komora) z  22. marca 2011 vo veci T-369/07, Lotyšská republika/Európska komisia

30.7.2011   
            
            
               SK
            
            
               Úradný vestník Európskej únie
            
            
               C 226/17
            
         Odvolanie podané 30. mája 2011: Európska komisia proti rozsudku Všeobecného súdu (tretia komora) z 22. marca 2011 vo veci T-369/07, Lotyšská republika/Európska komisia
   (Vec C-267/11 P)
   2011/C 226/32
   Jazyk konania: lotyština
   
      Účastníci konania
   
   
      Odvolateľka: Európska komisia (v zastúpení: E. White a I. Rubene)
   
      Ďalší účastníci konania: Lotyšská republika, Litovská republika, Slovenská republika, Spojené kráľovstvo Veľkej Británie a Severného Írska
   
      Návrhy odvolateľky
   
   
               —
            
            
               zrušiť rozsudok, proti ktorému sa podáva toto odvolanie, a
            
         
               —
            
            
               nariadiť, aby Lotyšská republika nahradila trovy konania.
            
         
      Odvolacie dôvody a hlavné tvrdenia
   
   Jediný dôvod odvolania vychádza z nedodržania trojmesačnej lehoty stanovenej v článku 9 ods. 3 smernice 2003/87/ES (1).
   Komisia sa domnieva, že Všeobecný súd v rámci posúdenia spojil prvú a druhú vetu článku 9 ods. 3, v dôsledku čoho je výklad v rozpore s cieľmi stanovenými uvedeným odsekom.
   Takýto výklad článku 9 ods. 3 smernice je v rozpore s výkladom, ktorý samotný Všeobecný súd vykonal v inej veci, v ktorej správne dospel k záveru, že článok 9 ods. 3 druhá veta predstavuje samostatný právny základ.
   Komisia pri výklade článku 9 ods. 3 smernice vychádzala z doslovného znenia uvedeného ustanovenia, ktoré je taktiež v plnej miere v súlade s cieľom tohto ustanovenia. Preto v prípade, keď Komisia odmietne národný alokačný plán oznámený členským štátom, musí členský štát tento plán zmeniť a zohľadniť pritom námietky Komisie, a nemôže tento plán vykonať, kým Komisia neschváli navrhnuté zmeny. Na vydanie kladného rozhodnutia o schválení nie je stanovená žiadna lehota.
   Komisia poznamenáva, že napadnuté rozhodnutie je rozhodnutím týkajúcim sa zmien národného alokačného plánu, a nie samotného oznámeného národného alokačného plánu.
   Všeobecný súd však vzhľadom na to, že nekonštatoval, že článok 9 ods. 3 druhá veta smernice zavádza odlišný postup, dospel k nesprávnemu záveru, že oznámené zmeny je treba považovať za oznámenie nového národného alokačného plánu, a je teda potrebné uplatniť trojmesačnú lehotu.
   
      (1)  Ú. v. EÚ L 275, s. 32; Mim. vyd. 15/07, s. 631.